# Atletisme als Jocs Olímpics d'Estiu de 2024 - 400m tanques femení

La prova de 400m tanques femenina d'Atletisme als Jocs Olímpics de París 2024 serà la 11a edició de l'esdeveniment en unes Olimpíades. La prova es disputarà entre el 4 i el 8 d'agost del 2024 a l'Stade de France de París.
L'estatunidenca Sydney McLaughlin és la vigent campiona de la prova olímpica, després de guanyar la medalla d'or als Jocs Olímpics de Tòquio 2020. La medalla de plata la va guanyar la també estatunidenca Dalilah Muhammad i la medalla de bronze fou per la neerlandesa Femke Bol.
L'equip dels Estats Units és la selecció més guardonada, amb 3 medalles d'or, 5 medalles de plata i 3 medalles de bronze, en les 10 edicions que l'esdeveniment ha estats present als Jocs Olímpics. L'estatunidenca Dalilah Muhammad i la jamaicana Deon Hemmings, amb 1 medalla d'or i 1 medalla de plata cadascuna, són les atletes més guardonades en tota la història de la competició.

## Format

Els 400 metres tanques són una prova que consisteix en córrer una volta a la pista olímpica amb 10 tanques que s'han de superar. La competició començarà amb la fase de Heats, on hi participaran totes les atletes classificades. Les 3 primeres atletes de cada cursa es classificaran directament per les semifinals i la resta d'atletes tindran una nova oportunitat per passar de rondes, en la nova fase de repesca, que s'ha introduït en aquesta edició olímpica. Les 2 guanyadores de les semifinals, passaran a la final i en aquesta darrera cursa, les 3 atletes que quedin al capdavant, obtindran les medalles.

## Classificació

Hi ha dues maneres de classificar-se per la prova olímpica. La forma principal és superant la marca estàndard de classificació (que per aquesta edició són 54.85 segons), en qualsevol prova organitzada o supervisada per la Federació Internacional d'Atletisme, entre l'1 de juliol de 2023 i el 30 de juny de 2024. Depenent dels llocs que sobrin, es podran classificar les atletes que no hagin aconseguit aquesta marca, mitjançant les places universals i el rànquing atlètic i fent prevaler la diversitat geogràfica. S'ha de tenir en compte que només es podran classificar un màxim de 3 atletes per país i en cas que sigui superior, cada federació haurà d'escollir les 3 corredores que consideri per participar en les Olimpíades.
| Mètode de classificació | Places | País | Atleta |
| Marca estàndard - 54.85" | 3 | Estats Units | Shamier Little |
| Marca estàndard - 54.85" | 3 | Estats Units | Dalilah Muhammad |
| Marca estàndard - 54.85" | 3 | Estats Units | Anna Cockrell |
| Marca estàndard - 54.85" | 3 | Jamaica | |
| Marca estàndard - 54.85" | 2 | Itàlia | Ayomide Folorunso |
| Marca estàndard - 54.85" | 2 | Itàlia | Rebecca Sartori |
| Marca estàndard - 54.85" | 2 | Països Baixos | Femke Bol |
| Marca estàndard - 54.85" | 2 | Països Baixos | Cathelijn Peeters |
| Marca estàndard - 54.85" | 2 | Ucraïna | Anna Ryzhykova |
| Marca estàndard - 54.85" | 2 | Ucraïna | Viktoriya Tkachuk |
| Marca estàndard - 54.85" | 1 | Alemanya | Carolina Krafzik |
| Marca estàndard - 54.85" | 1 | Bahrain | Kemi Adekoya |
| Marca estàndard - 54.85" | 1 | Bèlgica | Hanne Claes |
| Marca estàndard - 54.85" | 1 | Finlàndia | Viivi Lehikoinen |
| Marca estàndard - 54.85" | 1 | Marroc | Noura Ennadi |
| Marca estàndard - 54.85" | 1 | Noruega | Line Kloster |
| Marca estàndard - 54.85" | 1 | Panamà | Gianna Woodruff |
| Marca estàndard - 54.85" | 1 | Regne Unit | Jessie Knight |
| Rànquing atlètic | 1 | | |
| Places universals | 1 | | |

## Medaller històric

| Posició | País | | | | Total |
| 1 | Estats Units | 3 | 5 | 3 | 11 |
| 2 | Jamaica | 2 | 1 | 1 | 4 |
| 3 | Regne Unit | 1 | 0 | 1 | 2 |
| 3 | Marroc | 1 | 0 | 1 | 2 |
| 5 | Grècia | 1 | 0 | 0 | 1 |
| 5 | Rússia | 1 | 0 | 0 | 1 |
| 5 | Austràlia | 1 | 0 | 0 | 1 |
| 8 | Romania | 0 | 1 | 1 | 2 |
| 9 | URSS | 0 | 1 | 0 | 1 |
| 9 | Dinamarca | 0 | 1 | 0 | 1 |
| 9 | Txèquia | 0 | 1 | 0 | 1 |
| 12 | Alemanya de l'Est | 0 | 0 | 1 | 1 |
| 12 | Països Baixos | 0 | 0 | 1 | 1 |
| 12 | Ucraïna | 0 | 0 | 1 | 1 |

## Referències

* ↑ «Calendari oficial olímpic» (en anglès). Paris 2024. [Consulta: 28 gener 2024].
* ↑ «Tokyo 2020 Athletics Women's 400m hurdles results» (en anglès). olympics.com.
* ↑ «World Athletics to introduce repechage round at Paris 2024 Olympics Games» (en anglès). World Athletics.
* ↑ «400 metres tanques» (en anglès). World Athletics. [Consulta: 30 gener 2024].
* ↑ «Rànquing oficial - 400m tanques femení» (en anglès). World Athletics. [Consulta: 30 gener 2024].
* ↑ «How to qualify for athletics at Paris 2024. The Olympics qualification system explained» (en anglès). Olympics.com, 27-06-2023.